

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.13** | 2024. gada 29. augustā |

**6.**

**Par nekustamā īpašuma “Bērzu ceļš”, Suntažu pagasts, Ogres novads,**

**nodošanu īpašumā bez atlīdzības Latvijas valstij Zemkopības ministrijas personā**

Ogres novada pašvaldības (turpmāk – Pašvaldība) dome 2022. gada 22. decembrī pieņēma lēmumu “Par rezerves zemes fondā ieskaitītās zemes vienības piekritību Ogres novada pašvaldībai un ierakstīšanu zemesgrāmatā uz pašvaldības vārda” (prot. Nr. 29, 3.), ar kuru tostarp nolemts atbalstīt zemes vienības ar kadastra apzīmējumu 7488 006 0076 (platība 0,37 ha) nodošanu valsts īpašumā, Zemkopības ministrijas personā, pēc īpašuma tiesību reģistrēšanas zemesgrāmatā un atsevišķa domes lēmuma pieņemšanas, Meža likumā noteiktās valstij piekrītošās un piederošās meža zemes apsaimniekošanas un aizsardzības nodrošināšanai.

2024. gada 17. jūnijā Zemgales rajona tiesas Suntažu pagasta zemesgrāmatas nodalījumā Nr. 100000860016 ir ierakstīts nekustamais īpašums “Bērzu ceļš”,Suntažu pagasts, Ogres novads, kadastra numurs 7488 006 0077, kas sastāv no zemes vienības ar kadastra apzīmējumu 7488 006 0076, platība 0,4456 ha, īpašuma tiesības nostiprinātas Pašvaldībai.

Saskaņā ar ierakstu Valsts zemes dienesta Nekustamā īpašuma valsts kadastra informācijas sistēmas datos zemes vienībai ar kadastra apzīmējumu 7488 006 0076 noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101).

Pašvaldību likuma 10. panta pirmās daļas 16. punkts nosaka, ka tikai dome var lemt par pašvaldības nekustamā īpašuma atsavināšanu.

Publiskas personas mantas atsavināšanas likuma (turpmāk – Likums) 3. panta pirmās daļas 6. punktā noteikts, ka publiskas pesonas nekustamo īpašumu var atsavināt to nododot bez atlīdzības, un Likuma 42. panta otrā daļa noteic, ka atvasinātas publiskas personas nekustamo īpašumu var nodot bez atlīdzīdzības valsts īpašumā, vienlaicīgi atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots.

Atbilstoši Meža likuma 4. panta otrajā daļā noteiktajam “*Valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība "Latvijas valsts meži", kas nodibināta valsts meža īpašuma pārvaldīšanai un apsaimniekošanai.[…]*”.

Lai akciju sabiedrība “Latvijas valsts meži” (turpmāk – LVM) realizētu valstij piekrītošo un īpašumā esošo meža zemju apsaimniekošanu, LVM ir nepieciešama pastāvīga un leģitīma piekļuve LVM apsaimniekotajām teritorijām mežsaimniecības tehnikas un kokmateriālu transporta pārvadājumiem. Zemes vienība ar kadastra apzīmējumu 7488 006 0076 savieno valsts vietējo autoceļu V968 Ogre – Jugla ar inženierbūvi ar kadastra apzīmējumu 7488 006 0310 002 (Bērzu ceļš).

Zemes vienība ar kadastra apzīmējumu 7488 006 0076 nav nepieciešama Pašvaldības funkciju nodrošināšanai.

Ievērojot minēto un pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 3. panta pirmās daļas 6. punktu, 42. panta otro daļu un 43. pantu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Nodot** īpašumābez atlīdzības Latvijas valstij Zemkopības ministrijas personā Ogres novada pašvaldībai piederošo nekustamo īpašumu “Bērzu ceļš”, Suntažu pagasts, Ogres novads, kadastra numurs 7488 006 0077, kas sastāv no zemes vienības ar kadastra apzīmējumu 7488 006 0076, platība 0,4456 ha (turpmāk – Nekustamais īpašums), Meža likuma 4. panta otrā daļā noteikto funkciju īstenošanai - valstij piekrītošās un piederošās meža zemes apsaimniekošanas un aizsardzības nodrošināšanai.
2. **Noteikt** aizliegumu Latvijas valstij Zemkopības ministrijas personā atsavināt un apgrūtināt Nekustamo īpašumu ar lietu tiesībām un noteikt pienākumu Latvijas valstij Zemkopības ministrijas personā bez atlīdzības nodot Nekustamo īpašumu Ogres novada pašvaldībai, ja tas vairs netiek izmantots Meža likuma 4. panta otrā daļā noteikto funkciju īstenošanai.
3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)